Ламар
Лалю Маринов Пончев, известен с литературния си псевдоним Ламар, е български поет и писател.

Биография 

Роден е на 1 януари 1898 г. в с. Калейца, област Ловеч. Завършва Търговската гимназия в Свищов през 1916 г. и Школата за запасни офицери през 1918 г. Участва в Първата световна война.

След войната работи в Троян, откъдето е уволнен от чиновническа служба за анархистичните си убеждения през 1923 г. Премества се в София и се сближава още същата година с Гео Милев и Христо Ясенов. От 1925 до 1947 г. Ламар ръководи основаната от него печатница „Ново изкуство“, редактира и издава сп. „Новис“ (1929 – 1932). Участва във втората фаза на Втората световна война.

През месец юни 1926 г. в София действително излиза брой 1 на списание „Начало“, първото по-мащабно анархистическо начинание след събитията от 1925 г. На списанието сътрудничат анархистите Мицо Андонов, Лалю Маринов – Ламар, Константин Кантарев, Славчо Васев, Трайчо Доброславски, Димитър Димитров, Димитър Косев, Здравко Сребров, Буко Пити, Витош Таджер, Владимир Харизанов, Невяна Липошлиева – Липа, Емануил Емануилов и други.

След 9 септември 1944 г. е редактор на списанията „Български воин“ и „Турист“, на вестник „Ехо“ и др. Умира в София на 21 февруари 1974 г.

Библиография 

 За него
 Михаил Тошков, „Ламар. Литературна анкета“. София: БАН, 1977, 274 с.
 Нели Дечева, „Поздравете всички от мен: Книга за Ламар“. София: Анубис, 1997, 142 с.

Източници

Външни препратки 
 От и за Ламар в Националния каталог на академичните библиотеки в страната (НАБИС)
 
 Ламар в Литернет
 Критика за Ламар в Литернет
 Ламар в Палитра
 Едвин Сугарев, „Ламар“, Речник на българската литература след Освобождението, Институт за литература на БАН

Български поети
Български романисти
Български преводачи на рускоезична литература
Български мемоаристи
Псевдоними
Носители на Димитровска награда
Български военни дейци от Първата световна война
Български военни дейци от Втората световна война
Български анархисти
Хора от област Ловеч
Починали в София